text: Hærværk skaber frygt blandt minkavlere
  15 juli 2014 kl. 10.56
  Minkavlerne frygter, at hærværket i weekenden på en minkfarm ved Ølgod bliver fulgt op af flere.
  Hærværksmændene lukkede minkene ud af deres bure, og der blev lavet hærværk mod hegnet, så dyrene kunne slippe ud i naturen.
  På hegnet rundt om minkfarmen malede de malede de slagord som ?Pels er ikke til mennesker? og ?Stop lidelsen? og et symbol med bogstaverne R F.
  Det har skabt utryghed blandt alle minkavlerne, siger formanden for Fyn og Sydjyllands Pelsdyravlerforening, Henning Christensen, til DR SYD.
  - Man bliver bange for, hvem der bliver den næste. Og vi er meget opmærksomme på, om det er et enkeltstående tilfælde, eller om det er nogen, der vil os det ondt. Så det er klart, at det skaber uro, siger han.
  - Vi hjælper hinanden med at være opmærksom på unormal færden ved farmene. Farmene er ret godt sikret i dag med video overvågning, siger Henning Christensen.
  